Hvilket bremsesytem anbefales når man skal købe motionscykel?
Når du skal vælge motionscykel, vil du opdage, at der er forskel på de typer af bremsesystemer, de forskellige modeller imellem. Du vil møde følgende tre bremsesystemer: Manuelt magnetisk, elektronisk magnetisk og induktion. Helt kort om hvert bremsesystem, så du ved, hvad du er mest til:
Manuelt magnetisk:
Du skruer her let på et håndtag for at justere bremsen. Du vil opleve en konstant modstand og et meget lydløst bevægelsesforløb. Derudover er motionscykler med manuelt magnetisk bremsesystem ofte lidt billigere motionscykler.
Elektronisk magnetisk:
Her styrer du bremsen via computeren på motionscyklen. Dette giver dig et bedre overblik over dine indstillinger, og i træningsprogrammer vil computeren selv kunne indstille bremsen undervejs, så du kan fokusere på at træde i pedalerne og følge træningsprogrammet uden selv at skulle regulere på bremsen undervejs.
Induktion:
Denne type bremsesystem er førstevalget blandt professionelle. Du får en præcis wattmåling, og du kan følge med i dine data på computeren, mens du træner. Computeren klarer også her at ændre på modstanden undevejs i din træning, så du kan fokusere på din træning og ikke på selv at indstille modstanden undervejs.